ALAQUÀS CELEBRA UNA TROBADA CIUTADANA AMB EL CONSELL MUNICIPAL DE DONES
11/07/2024

# ALAQUÀS CELEBRA UNA TROBADA CIUTADANA AMB EL CONSELL MUNICIPAL DE DONES

*   11/07/2024
*   [Igualtat](/categoria/27/0/igualtat)
*   [Imprimir](#)
*   Compartir
*    https://www.alaquas.org/documento.asp?id\_do=22133

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22133%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20UNA%20TROBADA%20CIUTADANA%20AMB%20EL%20CONSELL%20MUNICIPAL%20DE%20DONES)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22133/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22133/11072024whatsapp_image_2024-07-11_at_13_22_54_Form_4.jpg)](https://www.alaquas.org/ficheros/documentos/2024/2/22133/11072024whatsapp_image_2024-07-11_at_13_22_54_Form_10.jpg "<a href='https://www.alaquas.org/ficheros/documentos/2024/2/22133/11072024whatsapp_image_2024-07-11_at_13_22_54_Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA UNA TROBADA CIUTADANA AMB EL CONSELL MUNICIPAL DE DONES</a>")

Representants de diferents associacions es donen cita en aquesta trobada promoguda per l'Ajuntament d'Alaquàs per a donar a conéixer més a fons aquest òrgan i les seues accions.

El Castell d’Alaquàs va acollir ahir dimecres 10 de juliol una trobada ciutadana amb el Consell Municipal de Dones d’Alaquàs. Una trobada organitzada per tal de donar a conéixer el propi òrgan i mostrar els seus objectius i funcions així com el treball que es realitza des de la Regidoria d'Igualtat pel que fa al desenvolupament d'accions vinculades a la promoció de la igualtat i a la prevenció de la violència de gènere en el municipi d'Alaquàs.

La Regidora d’Igualtat, Elena Àlamo, va ser l’encarregada de presentar el Consell, les persones que el componen i els seus objectius: defensar els drets de les dones, fomentar la presa de consciència de les dones davant una situació global, promoure la participació de les dones en tots els àmbits de la vida i impulsar i recolzar les associacions de dones. A continuació, va destacar alguns exemples de les últimes accions realitzades com la Lectura de Manifest amb motiu del Dia Internacional de l’Eliminació de la violència cap a les dones, la declaració de recolzament i denúncia per la situació que viuen les dones iranís, la declaració de denúncia a les paraules masclistes d’un representant de VOX, l’acord de fixació de la nova nomenclatura de la xarxa viària i els Premis Clara Campoamor, entre altres.

A continuació, es va obrir un torn de paraula en què les dones assistents van poder plantejar propostes i dubtes. D’entre les propostes van destacar la necessitat d’oferir formació a les famílies sobre la utilització de mecanismes de control parental, la incorporació de bones pràctiques en matèria d’igualtat i prevenció de violència de gènere en l’àmbit de la cultura, l’oci i el temps lliure, la realització de tertúlies feministes de forma periòdica com a espais d’encontre, d’intercanvi i de creació de xarxes de dones i la visibilització del treball que es realitza a nivell d’intervenció amb les víctimes de violències masclistes.